Държавен вестник, бр. 45, 2025 г., стр. 7

БРОЙ  45	
Д Ъ Р Ж А В Е Н  В Е С Т Н И К 	
СТР.  7  
– като подчертава, че тази договореност 
е приета от всички 27 държави – членки на 
Европейския съюз, и от Република Северна 
Македония и цели стриктно прилагане на Ко­
пенхагенските критерии в областта на правата 
на човека като предпоставка за напредък в 
присъединителния процес;
– като изразява тревога от продължава­
щия институционален натиск и незачитане 
на правата на българите в Република Север­
на Македония, включително от политически 
мотивирани съдебни процеси, от физическа 
агресия и от езика на омраза;
– като подчертава, че България няма условия 
отвъд елементите на европейския консенсус;
– като подчертава, че призив към властите 
в Република Северна Македония за пълно­
ценно и цялостно изпълнение на европейския 
консенсус, договорен и приет от Съвета на 
Европейския съюз през 2022 г., се съдържа в 
докладите за напредъка на Република Север­
на Македония на Европейската комисия от 
2023 година и 2024 година, както и заключе­
нията на Съвета на Европейския съюз и на 
Европейския съвет;
– като разглежда предстоящата оценка на 
Европейския парламент по напредъка на стра­
ните кандидати в процеса на присъединяване 
към ЕС,
Р Е Ш И :
1. България остава напълно ангажирана с 
европейския консенсус от юли 2022 г. и призо­
вава властите в Република Северна Македония 
също да изпълняват стриктно поетите от тях 
договорености.
2. Подчертава, че всякакви опити в рам­
ките на форматите и институциите на Евро­
пейския съюз да се предоговорят, заобиколят 
или пренебрегнат елементи от постигнатите 
договорености са неприемливи.
3. Подчертава, че европейският консенсус 
е договореност между страната – кандидат за 
член на Европейския съюз, от една страна, и 
Съюза като цяло, от друга, поради което не 
представлява двустранен въпрос. Припомня, 
че европейският консенсус се основава на Зак­
лючения на Съвета от юли 2022 г., преговор­
ната рамка на Република Северна Македония 
и съвместните протоколи между България и 
Република Северна Македония по прилагане 
на Договора за приятелство, добросъседство 
и сътрудничество, подписан на 1 август 2017 г.
4. Призовава институциите на Европей­
ския съюз да продължат усилено с действи­
ята си за гарантиране правата на българите 
в Република Северна Македония, както и 
тези на останалите общности, включително 
на правото им да съхраняват и да развиват 
своето културно-историческо наследство, език, 
родова памет и идентичност; и да възприемат 
инклузивен подход по отношение на чувстви­
телните въпроси за националната идентичност 
в многоетническото общество на Република 
Северна Македония.
5. Призовава международните организации 
да съблюдават стриктно за прилагането на 
най-високите стандарти в сферата на опазването 
на правата на човека в Република Северна Ма­
кедония, да реагират и да взимат съответните 
мерки в случаите на насилие, дискриминация, 
език на омразата, оказване на институционален 
натиск или други форми на репресия срещу 
българите или представителите на други общ­
ности в Република Северна Македония.
6. Очаква, в изпълнение на европейския кон­
сенсус от 2022 г., Република Северна Македония 
да разработи и да представи целенасочен План 
за действие за защита на правата на хората, 
принадлежащи към малцинства или общности, 
съпътстващ Пътна карта по върховенството на 
правото. Този план, чието изпълнение ще се 
проследява през целия присъединителен процес 
на Република Северна Македония към Европей­
ския съюз, следва да съдържа ясни, измерими 
и ефективни мерки за защита на правата на 
човека на уязвимите групи в обществото на 
Република Северна Македония.
7. Оказва силна и непоколебима подкрепа 
на всички българи в Република Северна Ма­
кедония и настоява за недискриминационно 
отношение спрямо тях.
8. Предлага Министерският съвет да пре­
достави решението на Съвета на Европейския 
съюз, на Европейския парламент, на Европей­
ската комисия, както и на Съвета на Европа.
Решението е прието от 51-вото Народно 
събрание на 30 май 2025 г. и е подпечатано 
с официалния печат на Народното събрание.
Председател на Народното събрание: 
Наталия Киселова
3114
РЕШЕНИЕ
по Отчета за дейността на Българската 
телеграфна агенция, включващ и финансов 
отчет за 2024 г.
Народното събрание на основание чл. 86, 
ал. 1 от Конституцията на Република България 
и във връзка с чл. 16, ал. 3 и 4 от Закона за 
Българската телеграфна агенция
Р Е Ш И :
Приема Отчета за дейността на Българската 
телеграфна агенция, включващ и финансов 
отчет за 2024 г.
Решението е прието от 51-вото Народно 
събрание на 30 май 2025 г. и е подпечатано 
с официалния печат на Народното събрание.
Председател на Народното събрание: 
Наталия Киселова
3115